
λιτικών φυγάδων γειτονικών χωρών. 6 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΥΛΟΥ ΔΗΜ. ΜΑΡΙΝΑΚΗ» και 
κύρωσης του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 15.4.1991 πράξη δωρεάς και την από 
24.7.1991 συμπληρωματική της, που συντάχθηκαν ενώ¬ 
πιον του Γενικού Προξένου της Ελλάδας στον Παναμά, με 
τις οποίες ο Παύλος Δημ. Μαρινάκης σύστησε κοινωφε¬ 
λές ίδρυμα με την επωνυμία «ΙΔΡΥΜΑ ΠΑΥΛΟΥ ΔΗΜ. 
ΜΑΡΙΝΑΚΗ» και με έδρα την Κοινότητα Φαρακλάτων Νο¬ 
μού Κεφαλληνίας. 


2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 11.12.1992 γνωμοδότηση του Συμβουλίου 
Εθνικών Κληρ/των. 

4. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών με την οποία ανατέθηκαν αρμοδιότητες 
Υπουργού Οικονομικών στους Υφυπουργούς Οικονομι¬ 
κών (ΦΕΚ 525/Β/14.8.1992). 

5. Την αριθ. Υ. 1938/9.12.1992 κοινή απόφαση του 
Πρωθυπουργού και του Υπουργού Υγείας,. Πρόνοιας και 
Κοινωνικών Ασφαλίσεων με την οποία ανατέθηκαν αρμο¬ 
διότητες Υπουργού Υγείας, Πρόνοιας και Κοινωνικών 
Ασφαλίσεων στους Υφυπουργούς (ΦΕΚ 
727/Β/11.2.1992). 

Με πρόταση των Υπουργών Εσωτερικών, Εθνικής Παι¬ 
δείας και θρησκευμάτων, Πολιτισμού και των Υφυπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΑΥΛΟΥ ΔΗΜ. ΜΑΡΙΝΑΚΗ», 
η οποία έγινε από τον Παύλο Δημ. Μαρινάκη με τις από 
15.4.1991 και 24.7.1991 πράξεις δωρεάς, που συντά¬ 
χθηκαν ενώπιον του Γενικού Προξένου της Ελλάδας στον 
Παναμά. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών, Οικονομικών, Υγείας, Πρόνοιας και Κοι¬ 
νωνικών Ασφαλίσεων, Εθνικής Παιδείας και θρησκευμά¬ 
των και Πολιτισμού και Επιστημών και διέπεται από τις δια¬ 
τάξεις των παραπάνω συστατικών του πράξεων του παρα¬ 
κάτω οργανισμού, του ΑΝ 2039/39 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαέξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΠΑΥΛΟΥ ΔΗΜ. ΜΑΡΙΝΑΚΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΠΑΥΛΟΥ ΔΗΜ. ΜΑΡΙΝΑΚΗ», που συστήθηκε από τον 
Παύλο Δημ. Μαρινάκη με τις από 15.4.1991 και 
24.7.1991 πράξεις δωρεάς, που συντάχθηκαν ενώπιον 
του Γενικού Προξένου της Ελλάδας στον Παναμά, αποτε¬ 
λεί νομικό πρόσωπο ιδιωτικού δικαίου και διέπεται από τις 
διατάξεις των παραπάνω συστατικών πράξεων του παρό¬ 
ντος οργανισμού, του ΑΝ 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κοινότητα Φαρακλάτων 
του Νομού Κεφαλληνίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι η εκτέλεση των ακόλουθων 
κοινωφελών σκοπών και έργων στην Κοινότητα Φαρακλά¬ 
των και στους οικισμούς που την αποτελούν: 

α) Η επισκευή εκκλησιών, σχολικών κτιρίων και η ανέ¬ 
γερση βιβλιοθήκης. 

β) Η διοργάνωση αθλητικών εκδηλώσεων. 

γ) Η δημιουργία παιδικών χαρών. 

δ) Η σύσταση και παροχή υποτροφιών σε μαθητές, 
σπουδαστές ή φοιτητές, αριστούχους, που γεννήθηκαν ή 
κατάγονται από την Κοινότητα Φαρακλάτων. 

ε) Η συνδρομή του Κοινοτικού ιατρείου. 

στ) Η οικονομική συνδρομή σε οικονομικά αδύνατες νε- 
άνιδες, μέλη της Κοινότητας, για το γάμο τους και σε άπο¬ 
ρους γέροντες, μέλη της Κοινότητας, για την περίθαλψη 
και την ευγηρία τους. 

ζ) Η αντιμετώπιση κάθε άλλου προβλήματος και έκτα¬ 
κτης ανάγκης των κατοίκων της Κοινότητας Φαρακλάτων 
που θα κριθεί, με ομόφωνη απόφαση του Διοικητικού Συμ¬ 
βουλίου, ότι χρήζουν συνδρομής και βοήθειας. 

η) Η κατασκευή κάθε άλλου κοινωφελούς έργου το 
οποίο θα κριθεί, με ομόφωνη απόφαση του Διοικητικού 
Συμβουλίου, απαραίτητο για την Κοινότητα Φαρακλά¬ 
των. 

Άρθρο 3 

Περιουσίά - Πόροι 

1. Περιουσία του ιδρύματος αποτελεί: 

Το ποσόν των 600.000 δολλαρίων Αμερικής δραχμο- 
ποιούμενο κατά την ημέρα εισαγωγής του στην Ελλάδα. 

Η κατάθεση αυτή τελεί υπό τον όρο του αναπαλλοτριώ- 
του. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 


γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους: 

1) Εκάστοτε Πρόεδρο της Κοινότητας Φαρακλάτων. 

2) Εκάστοτε εφημέριο των Ιερών Ναών Αγίου Δημη- 
τρίου Ευαγγελίστριας και Αγίου Νικολάου Φαρακλάτων. 

3) Γερασιμία Μακρή - Καπατσώρη. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, του ονομαστικά αναφερόμενου μέλους 
του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατά¬ 
ξεις της συστατικής πράξης και του άρθρου 99 του ΑΝ 
2039/39. 

4. Το Διοικητικό Συμβούλιο συνεδριάζει τακτικά κάθε 
τέσσερις μήνες και εκτάκτως όποτε το ζητήσει ο Πρόε¬ 
δρος ή ένα (1) από τα μέλη του, με γραπτή αίτησή του 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

Εξαιρετικά για τις περιπτώσεις των παραγράφων ζ' και 
η' του άρθρου 2 απαιτείται ομόφωνη απόφαση του Διοικη¬ 
τικού Συμβουλίου. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 

σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις των συστατικών πράξεων, 
του παρόντος οργανισμού του ΑΝ 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του ΑΝ 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος «ΙΔΡΥΜΑ 
ΠΑΥΛΟΥ ΔΗΜ. ΜΑΡΙΝΑΚΗ». 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβου¬ 


λίου, και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές σριθμημένες διπλότυπες αποδεί¬ 
ξεις. , 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 1 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με από¬ 
φαση αυτού. 

Άρθρο 9 

Προσόντα υποψηφίων - Δικαιολογητικά 

1. Δικαίωμα υποτροφίας έχουν οι μαθητές, σπουδαστές 
ή φοιτητές που συγκεντρώνουν τις ακόλουθες προϋποθέ¬ 
σεις: 

α) Έχουν γεννηθεί ή κατάγονται από την Κοινότητα Φα- 
ρακλάτων Κεφαλληνίας. 

β) Είναι αριστούχοι. 

2. Οι υποψήφιοι για υποτροφία πρέπει να υποβάλουν τα 
κάτωθι δικαιολογητικά: 

α) Επικυρωμένοι φωτοαντίγραφο αστυνομικής ταυτότη¬ 
τας του υποψηφίου ή και των γονέων του, όπου αυτό απαι- 

τείται, από την οποία θα προκύπτει η Ελληνική ιθαγένεια ή 
η Ελληνική καταγωγή και η ηλικία του που δεν πρέπει να 
είναι μεγαλύτερη των 36 χρόνων. 

β) Πιστοποιητικό Δημάρχου ή Προέδρου Κοινότητας, 
σχετικά με τον τόπο καταγωγής του. Το Δ/κό Συμβούλιο 
του Ιδρύματος έχει το δικαίωμα σε ειδικές περιπτώσεις να 
ζητήσει να προσκομιστούν και φωτοαντίγραφα των οι¬ 
κείων ληξιαρχικών πράξεων που θα αποδεικνύουν την κα¬ 
ταγωγή των γονέων και των υποψηφίων, 
γ) Επικυρωμένο αντίγραφο απολυτηρίου Λυκείου, 
δ) Επικυρωμένο αντίγραφο του εκκαθαριστικού σημει¬ 
ώματος φόρου εισοδήματος του ίδιου, εφ' όσον έχει εισο¬ 
δήματα, ή της οικογένειας του. 

ε) Απόσπασμα ποινικού μητρώου που να έχει εκδοθεϊ 
έξι μήνες το πολύ πριν από την ημέρα δημοσίευσης της 
σχετικής πρόσκλησης - προκήρυξης. 

στ) Ό,τι άλλο πιστοποιητικό, βεβαίωση, δήλωση κ.λπ. 
ζητήσει το Διοικητικό Συμβούλιο του Ιδρύματος. 

Αρθρο 10 

Επιλογή και ανακήρυξη υποτρόφων 

1. Το Διοικητικό Συμβούλιο του Ιδρύματος καλεί με πρό¬ 
σκλησή του τους ενδιαφερομένους να υποβάλουν τις αι¬ 
τήσεις τους με τα απαραίτητα δικαιολογητικά τηρουμένων 
κατά τα λοιπά των διατάξεων του άρθρου 3 και κατ' αναλο¬ 
γία των διατάξεων των άρθρων 4, 5 και 6 παρ. 1 του από 
18.8.1941 Καν. Δ/τος (Α’ 286). 

2. Οι αιτήσεις με τα δικαιολογητικά υποβάλλονται στο 
Ίδρυμα μέσα σε είκοσι (20) μέρες από της δημοσίευσης 
της σχετικής πρόσκλησης. 

3. Η επιλογή και ανακήρυξη των υποτρόφων γίνεται χω¬ 
ρίς διαγωνισμό με αιτιολογημένη απόφαση του Διοικητι¬ 
κού Συμβουλίου του ιδρύματος, εφαρμοζομένων των δια¬ 
τάξεων των συστατικών πράξεων. 

Κατά τα λοιπά εφαρμόζονται οι διατάξεις του Α.Ν. 
2039/1939 και του από 18.8.1941 Καν. Δ/τος (Α’ 286). 

Αρθρο 11 

Καταβολή υποτροφιών - Υποχρεώσεις υποτρόφων 

1. Ο αριθμός των υποτρόφων και το ποσόν της μηνιαίας 
υποτροφίας κάθε υποτρόφου καθορίζεται με απόφαση 
του Διοικητικού Συμβουλίου, ανάλογα με το ύψος των κα¬ 
θαρών εσόδων του ιδρύματος. Το ύψος όμως της μηνιαίας 
υποτροφίας είναι πάντοτε μέσα στα όρια που ορίζονται 
από τις διατάξεις του άρθρου 54 του Α.Ν. 2039/1939 και 
του άρθρου 28 του από 18.8.1941 Καν. Δ/τος (Α' 286), 
όπως αυτές τροποποιήθηκαν με την 1060205/2636/ 
17.9.1991 απόφαση του Υπουργού των Οικονομικών και 
όπως κάθε φορά θα ισχύουν. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 55 του Α.Ν. 2039/ 
1939, όπως τροποποιήθηκε με το άρθρο 10 του Ν. 1583/ 
1985 και 24, 25, 27 και 33 του από 18.8.1941 Καν. Δ/τος 
(Α’ 286). 

Το ποσόν της μηνιαίας υποτροφίας θα κατατίθεται σε 
τραπεζικό λογ/σμό του υποτρόφου που θα ανοίγει το 
Ιδρυμα επ’ ονόματί του και θα αρχίζει η καταβολή από το 
μήνα Οκτώβριο μέχρι το μήνα Ιούνιο κάθε έτος. 

3. Η χορήγηση της υποτροφίας διακόπτεται, όταν συ¬ 
ντρέχουν οι προϋποθέσεις που ορίζονται από τις διατάξεις 
του άρθρου 29 του παραπάνω Καν. Δ/τος, οι οποίες διαπι¬ 
στώνονται με πράξη του Διοικητικού Συμβουλίου του ιδρύ¬ 


ματος, που έχει υποχρέωση να παρακολουθεί την όλη πο¬ 
ρεία των σπουδών των υποτρόφων και να αξιώνει απ’ αυ¬ 
τούς την υποβολή, κάθε έτος, αποδεικτικών στοιχείων της 
επίδοσής τους. 

Αρθρο 12 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του Ιδρύματος καλεί με προ¬ 
κήρυξη - πρόσκλησή του, κάθε χρόνο, όλες τις ενδιαφε- 
ρόμενες που δικαιούνται οικονομικής ενίσχυσης για την 
αντιμετώπιση των δαπανών του γάμου τους, να υποβάλ¬ 
λουν σ’ αυτό, μέσα σε τακτή προθεσμία, σχετική αίτηση 
με τα απαραίτητα δικαιολογητικά που αναφέρονται στην 
παραπάνω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται με αποδεικτικό έξω από τα γραφεία του 
ιδρύματος και του Κοινοτικού Καταστήματος Φαρακλά- 
των, καθώς και έξω από τους Ιερούς Ναούς Αγίου Δημη- 
τρίου Ευαγγελίστριας και Αγίου Νικολάου και να δημο¬ 
σιεύεται μία φορά σε μία τοπική, κατά προτίμηση ημερή¬ 
σια, εφημερίδα της περιφέρειας του ιδρύματος και μία 
φορά σε δύο ημερήσιες Αθηναϊκές, τριάντα (30) τουλάχι¬ 
στον ημέρες πριν από τη λήξη της προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις. 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα στη 
σύναψη έγκυρου γάμου, μέχρι και 45 ετών, 
β) Είναι οικονομικά αδύνατες, 
γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Είναι γραμμένες στα δημοτολόγια της Κοινότητας 
Φαρακλάτων ή διαμένουν μόνιμα στην Κοινότητα Φαρα- 
κλάτων. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει - ανακηρύσσει, με 
αιτιολογημένη απόφασή του, τη νέα ή τις νέες που θα ενι- 
σχυθούν οικονομικά για την αντιμετώπιση των δαπανών 
του γάμου τους. 

Σε περίπιτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, το Διοικητικό Συμβούλιο κα¬ 
λεί τις ενδιαφερόμενος, με έγγραφη πρόσκλησή του, να 
συμπληρώσουν τις ατέλειες, μέσα σε πέντε (5) μέρες από 
την επίδοση της παραπάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολλείται, έξω από τα γραφεία του Ιδρύματος και του 
Κοινοτικού Καταστήματος, καθώς και έξω από τους Ιε¬ 
ρούς Ναούς Αγίου Δημητρίου - Ευαγγελίστριας και Αγίου 
Νικολάου, με αποδεικτικό που θα υπογράφεται από τον 
Γραμματέα ή άλλο εξουσιοδοτημένο υπάλληλο του ιδρύ¬ 
ματος και από έναν δημότη. 

5. Οι υποψήφιες που απορρίφθηκαν, μπορούν να υπο¬ 
βάλλουν, εφόσον το επιθυμούν, ένσταση κατά της παρα- 

πάνω απόφασης του Δ/κού Συμβουλίου του Ιδρύματος, 
μέσα σε (10) ημέρες από την τοιχοκόλληση αυτής. 

6. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμμία ένσταση, δίνεται εντολή στην Τράπεζα ή το 
πιστωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογ/σμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του αναλαμβάνονται από τη δικαιούχο με την προ¬ 
σκόμιση στην Τράπεζα της ληξιαρχικής πράξης γάμου της.. 

7. Σε περίπτωση υποβολής ενστάσεων, το ίδρυμα υπο¬ 
βάλλει αυτές μαζί με τα δικαιολογητικά όλων των υποψη¬ 
φίων, τα λοιπά έγγραφα εκλογής και ανακήρυξης των δι¬ 
καιούχων, μαζί με τις σχετικές απόψεις του Διοικητικού 
Συμβουλίου για τις ενστάσεις αυτές, στο αρμόδιο εκ του 
σκοπού Υπουργείο, το οποίο, μετά από έλεγχο των παρα¬ 
πάνω στοιχείων, τα διαβιβάζει μέσα σε είκοσι (20) ημέρες 
το αργότερο στο Υπουργείο Οικονομικών, μαζί με τις σχε¬ 
τικές παρατηρήσεις του. 

Το Υπουργείο Οικονομικών αφού τα ελέγξει, τα παρα¬ 
πέμπει με σχετική εισήγησή του στο Συμβούλιο Εθνικών 
Κληροδοτημάτων προς γνωμοδότηση , μετά την οποία εκ- 
δίδεται απόφαση του Υπουργού Οικονομικών, με την 
οποία είναι δυνατόν να εγκριθούν ή να απορριφθούν ή να 
τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξης των δικαιούχων της οι¬ 
κονομικής ενίσχυσης. 

8. Αν κάποια από τις δικαιούχος δεν τελέσει το γάμο της 
σε διάστημα δύο (2) ετών από την χρονολογία επιλογής 
της ή τελέσει το γάμο της μέσα στη προθεσμία αυτή αλλά 
δεν αναλαμβάνει το ποσόν της οικονομικής ενίσχυσης 
μέσα σε ένα (1) έτος από την τέλεση του γάμου της, τα 
ποσά του κεφαλαίου και των τόκων της οικονομικής ενί¬ 
σχυσης επαναφέρονται, έπειτα από απόφαση του Δ/κού 
Συμβουλίου, στο λογ/σμό καταθέσεων του ιδρύματος. 

9. Ο αριθμός των οικονομικών ενισχύσεων που θα δο¬ 
θούν και το ποσόν κάθε μίας απ' αυτές, καθορίζεται με 
απόφαση του Δ/κού Συμβουλίου του ιδρύματος, ανάλογα 
με το ύψος των ετησίων εσόδων και τις οικονομικές συν¬ 
θήκες που επικρατούν. 

Άρθρο 13 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Αν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 14 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχειά 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
άλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσά της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος (Α' 286). 

ε) Βιβλίο - μητρώο χορήγησης οικονομικών ενισχύσεων, 
στο οποίο καταχωρίζονται τα ονόματα των οικονομικά ενι- 
σχυομένων, το ποσόν της οικονομικής ενίσχυσης και ο 
χρόνος ανάληψής του από τον λογ/σμό του Ιδρύματος. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για τη παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 15 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 16 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όντα και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Φαρακλάτων, ως κεφάλαιο αυτοτελούς διαχείρισης με 
τους ίδιους σκοπούς. 

Στους Υπουργούς Εσωτερικών, Υγείας, Πρόνοιας και 
Κοινωνικών Ασφαλίσεων, Εθνικής Παιδείας και θρησκευ- 

μάτων, Πολιτισμού και Επιστημών και στον Υφυπουργό Οι¬ 
κονομικών αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 10 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΣΟΤΕΡΙΚΩΝ 

Π. ΔΟΥΚΑΣ I. ΚΕΦΑΛΟΓΙΑΝΝΗΣ 


ΥΦΠ. ΥΓΕΙΑΣ. ΠΡΟΝΟΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ ΘΡΗΣΚΕΥΜΑΤΩΝ 

ΦΑΝΗ ΠΑΛΛΗ - ΠΕΤΡΑΔΙΑ Γ. ΣΟΥΦΛΙ ΑΣ 

ΠΟΛΙΤΙΣΜΟΥ 

θ. ΜΠΑΚΟΓΙΑΝΝΗ 

-φ- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 19399/214727 (2) 

Συγκρότηση πενταμελούς Επιτροπής αξιολόγησης των 

αποτελεσμάτων διαγωνισμών και απ’ ευθείας ανάθε¬ 
σης προμηθειών της ΓΓΤΠ. 

Ο ΓΕΝ. ΓΡΑΜΜΑΤΕΑΣ ΤΥΠΟΥ 
ΚΑΙ ΠΛΗΡΟΦΟΡΙΩΝ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

2. Τις διατάξεις του Ν. 506/76 «περί ρυθμίσεως θεμά¬ 
των τινών της Γ ενικής Γ ραμματείας Τύπου και Πληροφο¬ 
ριών». 

3. Τις διατάξεις του Π.Δ. 258/93 (ΦΕΚ 112/Α/30.6.93) 
«Περί Οργανισμού της Γενικής Γραμματείας Τύπου και 
Πληροφοριών του Υπουργείου Προεδρίας της Κυβέρνη¬ 
σης». 

4. Τις διατάξεις του άρθρου 45 του Π.Δ. 173/10.4.90 
(ΦΕΚ 62/Α/10.4.90) «Περί Κανονισμού Προμηθειών Δη¬ 
μοσίου (Κ.Π.Δ!). 

5. Την αριθμ. 25775/Ε/6406/19.12.1990 απόφαση 
«Μεταβίβαση εξουσίας να υπογράφουν «Με εντολή Υφυ¬ 
πουργού» ο Γενικός Γραμματέας, οι Γενικοί Δ/ντές και οι 
ανώτεροι υπάλληλοι της ΓΓΤΠ του ΥΠΠΚ» καθώς και την 
αριθμ. 13744/Ε/3343/18.6.93 «Καθορισμός αρμοδιοτή¬ 
των του Γενικού Γραμματέα Τύπου και Πληροφοριών Β. 
Μαγγίνα», αποφασίζουμε: 

Συγκροτούμε Επιτροπή από τους εξής: 

1. Κυρκίτσου Κωνσταντίνα, μόνιμη υπάλληλο με βαθμό 
Τμηματάρχη Α' του Κλάδου ΠΕΙ Διοικητικός, ως Πρόεδρο 
με αναπληρώτρια την Χαλατσάκου Βασιλική, μόνιμη υπάλ¬ 
ληλο με βαθμό Τμηματάρχη Β' του κλάδου ΠΕ Διοικητικός. 

2. Βλάχου Μαρία, μόνιμη υπάλληλο με βαθμό Τμημα¬ 
τάρχη Α' του Κλάδου ΠΕΙ Διοικητικός, ως τακτικό μέλος 
με αναπληρώτρια την Βοσινάκη Κλεοπάτρα, μόνιμη υπάλ¬ 
ληλο με βαθμό Τμηματάρχη Α' του Κλάδου ΠΕΙ Διοικητι¬ 
κός. 

3. Κωμοδρόμου Παναγιώτα, μόνιμη υπάλληλο με βαθμό 
Τμηματάρχη Α' του Κλάδου ΠΕ2 Τύπου, ως τακτικό μέλος 
με αναπληρώτρια την Μυλωνοπούλου Χριστίνα, μόνιμη 
υπάλληλο με βαθμό Εισηγητή Α' του Κλάδου Π Ε2 Τύπου. 

4. Λάππα Ηρακλή, μόνιμο υπάλληλο με βαθμό Τμημα¬ 


τάρχη Β' του Κλάδου ΠΕΙ Διοικητικός, ως τακτικό μέλος 
με αναπληρώτρια την Μεριδιώτου Βασιλική, μόνιμη υπάλ¬ 
ληλο με βαθμό Εισηγητή Α' του Κλάδου ΠΕ2 Τύπου. 

5. Ζερβό Σπυρίδωνα, δημοσιογράφο με σύμβαση Ιδιωτι¬ 
κού Δικαίου αορίστου χρόνου, ως τακτικό μέλος με ανα¬ 
πληρωτή τον θεοφανίδη Επαμεινώνδα, δημοσιογράφο με 
σύμβαση Ιδιωτικού Δικαίου αορίστου χρόνου. 

Χρέη Γραμματέα θα εκτελεί η Μπουμπουχαιροπούλου 
Παρασκευή, μόνιμη υπάλληλος με βαθμό Γραμματέα Α' 
του Κλάδου ΔΕΙ Διοικητικός με αναπληρώτρια την Καρ- 
ποντίνη Χριστίνα, μόνιμη υπάλληλο με βαθμό Γραμματέα 
Α' του Κλάδου ΔΕΙ Διοικητικός. 

Έργο της Επιτροπής είναι η συγκέντρωση των προσφο¬ 
ρών όπου απαιτείται, σύμφωνα με το Π.Δ. 173/90, η απο¬ 
σφράγιση αυτών, η αξιολόγηση των αιτήσεων (άρθρο 18) 
για συμμετοχή σε κλειστούς διαγωνισμούς, η αξιολόγηση 
προσφορών σε κλειστούς ή ανοικτούς διαγωνισμούς, ή 
απ’ ευθείας ανάθεσης, η σύνταξη πρακτικών καθώς και η 
αξιολόγηση αποτελεσμάτων διαγωνισμών, η απ’ ευθείας 
ανάθεση ως και η επίλυση παντός εν γένει θέματος που 
προκύπτει κατά την διενέργεια διαγωνισμών η απ’ ευθείας 
ανάθεσης. 

Η Επιτροπή γνωμοδοτεί πέραν των ανωτέρω θεμάτων 
για κάθε θέμα που προκύπτει κατά την εκτέλεση των συμ¬ 
βάσεων. 

Ο Πρόεδρος της Επιτροπής έχει το δικαίωμα να καλεί να 
εκφέρουν την γνώμη τους χωρίς δικαίωμα ψήφου, επιστή¬ 
μονες ή τεχνικούς ως εμπειρογνώμονες λόγω ειδικότητας 
σε ζητούμενα θέματα. 

Η Επιτροπή συγκροτείται από 6.9.1993 και για χρονικό 
διάστημα ενός (1) έτους. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1993 

Ο Γ ενικός Γ ραμματέας 
Β. ΜΑΓΓΙΝΑΣ 

- + - 

Αριθ. Φ.011/2/15127 (3) 

Μεταβίβαση αρμοδιοτήτων του Αρχηγού Γενικού Επιτε¬ 
λείου Στρατού σε Ανωτάτους Αξιωματικούς από την 

μεταβιβασθείσα σ’ αυτόν από τον Υπουργό Εθνικής 

Αμυνας. 

Ο ΑΡΧΗΓΟΣ ΤΟΥ 
ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 

Έχοντας υπόψη: 

α. Τις διατάξεις του άρθρου 7 του Νόμου 660/77 «Περί 
Υπουργείου Εθνικής Άμυνας και των Οργάνων της Ανω- 
τάτης Διοικήσεως και Ελέγχου των Ενόπλων Δυνά¬ 
μεων». 

β. Τη Φ.010/3/96849/Σ.847/13 Μαρ. 92/ΥΕΘΑ/ 
ΓΕΕΘΑ/ΔΑΔ/1/Α απόφαση του Υπουργού Εθνικής Αμυ¬ 
νας «Περί μεταβιβάσεως αρμοδιοτήτων στον Α/ΓΕΕΘΑ 
και αρχηγούς ΓΕ των κλάδων των ΕΔ». 

γ. Τη φ.271 /113247/Σ.4736/13 Σεπ. 93/ΥΕΘΑ/ 
ΓΕΕΘΑ/ΔΠΡΣ/και ΔΜ, αποφασίζουμε: 

Άρθρο 1 

Μεταβιβάζουμε την αρμοδιότητα χορηγήσεως κανόνι- 

κών αδειών, μικρής διάρκειας και ειδικής άδειας στο στρα¬ 
τιωτικό προσωπικό ως και στους πολιτικούς υπαλλήλους 
του Γενικού Επιτελείου Στρατού, σε περίπτωση κατεπεί- 
γουσας ανάγκης, στο διάστημα που μεσολαβεί από την 
προκήρυξη των εκλογών μέχρι και την ημέρα της ψηφο¬ 
φορίας, στους ανωτάτους αξιωματικούς ως εξής: 
α. Για το Εσωτερικό 

1. Γ ενικό Επιθεωρητή Στρατού και Υπαρχηγούς για το 
υπαγόμενο σ’ αυτούς προσωπικό. 

2. Διοικητές των Μειζόνων Σχηματισμών (1η ΣΤΡΑΤΙΑ - 
Α'-Β'-Γ-Δ'ΣΣ-ΑΣΔΕΝ-ΣΔΑ) ΑΣΠ-ΣΣΕ και VIII ΜΠ για το 
προσωπικό των οργανικών και υπό διοίκηση Μονάδων αυ¬ 
τών. 

3. Διευθυντές Κλάδων και διευθύνσεων Όπλων- 
Σωμάτων του Γ ενικού Επιτελείου Στρατού για το υπαγό¬ 
μενο σ’ αυτούς προσωπικό. 

β. Για το Εξωτερικό 

Β' Υπαρχηγό του Γενικού Επιτελείου Στρατού. 

Αρθρο 2 

Από τις διατάξεις της αποφάσεως αυτής δεν προκαλεί- 
ται δαπάνη σε βάρος του κρατικού προϋπολογισμού. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1993 
Ο Αρχηγός 

Αντ/γος ΕΥΣΤΑΘΙΟΣ ΚΑΠΡΑΒΕΛΟΣ 
-♦- 

Αριθ. 44672 (4) 

Σημείο και τρόπος διάτρησης των ταυτοτήτων εκλογέων 
πολιτικών δημοσίων υπαλλήλων και στρατιωτικών κατά 
την ψηφοφορία της 10ης Οκτωβρίου 1993 για την 
εκλογή βουλευτών του Ελληνικού Κοινοβουλίου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του τελευταίου εδαφίου της παρ. 5 του 
άρθρου 75 του Π.Δ. 265/1989 «Κωδικοποίηση σ’ ενιαίο 
κείμενο των διατάξεων της νομοθεσίας για την εκλογή 
βουλευτών» (ΦΕΚ 126). 

2. Το γεγονός ότι στις 10 Οκτωβρίου 1993 θα διεξα- 
χθούν γενικές εκλογές για την ανάδειξη των βουλευτών 
του Ελληνικού Κοινοβουλίου, αποφασίζουμε: 

Καθορίζουμε ότι η διάτρηση των εντός ζελατίνης ταυτο¬ 
τήτων των εκλογέων πολιτικών δημοσίων υπαλλήλων και 
στρατιωτικών στους οποίους αναφέρεται η παρ. 1 του άρ¬ 
θρου 27 του Π.Δ. 265/1989 κατά τις εκλογές που θα διε- 
νεργηθούν στις 10 Οκτωβρίου 1993 για την εκλογή βου¬ 
λευτών του Ελληνικού Κοινοβουλίου, θα γίνει με αιχμηρό 
όργανο (καρφίδα) εφόσον πρόκειται για αστυνομικές ταυ¬ 
τότητες στον κενό ενδιάμεσο χώρο μεταξύ των αριθμ. 3 
και 4 τετραγωνιδίων και εφόσον πρόκειται για υπηρεσια¬ 
κές ταυτότητες που δεν έχουν αριθμημένα τετραγωνίδια 
κάτω από το γράμμα υ της πρώτης συλλαβής της λέξης 
«Ταυ-τό-της» ή «Ταυ-τό-τη-τος». 

Από την απόφαση αυτή προκαλείται δαπάνη σε βάρος 
του κρατικού προϋπολογισμού, το ύψος της οποίας δεν 
μπορεί να υπολογιστεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ ΚΕΦΑΛΟΓΙΑΝΝΗΣ 
-♦- 

Αριθ. Φ.7712/17017/93 (5) 

Πολιτογράφηση αλλογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Με τη Φ.7712/17017/93/10.9.1993 απόφαση του 
Υπουργού Εσωτερικών έγινε δεκτή η από 16.9.1991 αί¬ 
τηση πολιτογράφησης του αλλογενούς αλλοδαπού ΑΛ 
ΑΧΜΑΡ Σουχίλ του Νάσρι, για απόκτηση της Ελληνικής 
Ιθαγένειας. 

Αθήνα 10 Σεπτεμβρίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

-4- 

Αριθ. 2050862/5865/0022 . (6) 

Καθορισμός της ημερήσιας δαπάνης τροφοδοσίας πολιτι¬ 
κών φυγάδων γειτονικών χωρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: ... 

1. Τις διατάξεις: 

α. Των άρθρων 1 και 2 του Ν.Δ. 30/27.11.1968 «Περί 
των δαπανών εγκατάστασης και λειτουργίας εν γένει χώ¬ 
ρων υποδοχής και διαβιώσεως καταφευγόντων εν Ελλάδι 
πολιτικών φυγάδων». 

β. Του άρθρου 20 του Ν.1481/1984 «Οργανισμός 
Υπουργείου Δημόσιας Τάξης». 

γ. Του άρθρου 29 Ατού Ν. 1558/1985 (Α 137) «Κυβέρ¬ 
νηση και Κυβερνητικά Όργανα το οποίο προστέθηκε με 
το άρθρο 27 του Ν. 2081/92 (Α-154). 

δ. Της υπ’ αριθμ. 26120/1176 από 30.3.1988 (ΦΕΚ Β 
233/22.4.1988) Κοινής απόφασης Υπουργών Οικονομι¬ 
κών και Δημόσιας Τάξης, με την οποία η ημερήσια δαπάνη 
τροφοδοσίας Πολιτικών Φυγάδων γειτονικών Χωρών κα¬ 
θορίστηκε σε 350 δρχ. κατ’ άτομο. 

2. Το υπ’ αριθμ. 4552 από 3.6.1993 έγγραφο του Ελλη¬ 
νικού Ερυθρού Σταυρού με το οποίο ζητείται η αύξηση του 
ημερησίου τροφοδοτικού εφοδίου των πολιτικών φυγά¬ 
δων Λαυρίου από 350 δρχ. σε 550 δρχ. απο 1.7.1993. 

3. Την ανάγκη αναπροσαρμογής της ημερήσιας, κατ’ 
άτομο, δαπάνης τροφοδοσίας, λόγω μεταβολής του δεί¬ 
κτη τιμών καταναλωτή. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προϋ¬ 
πολογισμού, ύψους 11.250.000 δρχ. για το τρέχον οικο¬ 
νομικό έτος και 27.000.000 δρχ. για καθένα από τα επό¬ 
μενα οικονομικά έτη. 

Για την ανωτέρω δαπάνη έτους 1993 έχει εγγράφει 
σχετική πίστωση στον κρατικό προϋπολογισμό και στον 

Ε.Φ. 43-210 Ελληνικής Αστυνομίας και στον ΚΑΕ 5141. Η 
δαπάνη έτους 1994 και επομένων ετών θα προβλεφθεί & 
θα καλυφθεί από τις αντίστοιχες πιστώσεις των, κατ’ έτος 
Προϋπολογισμών Εξόδων Ελληνικής Αστυνομίας. 

5. Την υπ’ αριθ. Υ.2009/20.5.1993 κοινή απόφαση του 
Πρωθυπουργού και του Υπουργού Οικονομικών, για τη με¬ 
ταβίβαση αρμοδιοτήτων, αποφασίζουμε: 

1. Καθορίζουμε την ημερήσια, για κάθε άτομο, δαπάνη 
τροφοδοσίας των παραπάνω πολιτικών φυγάδων σε 500 
δρχ. από 1.8.1993. 

2. Κατά τα λοιπά εξακολουθεί να ισχύει η υπ’ αριθμ. 
281/1824/24-ιζ από 19.2.1969 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΚΩΝ/ΝΟΣ ΓΙΑΤΡΑΚΟΣ ΝΙΚ. ΑΝ. ΓΚΕΛΕΣΤΑΘΗΣ 


Αριθ. 1070 (7) 

Μεταβίβαση αρμοδιοτήτων στους Γενικούς Διευθυντές 
του ΟΓΑ. 

Ο ΔΙΟΙΚΗΤΗΣ ΤΟΥ 

ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν.4169/1961. 

2. Τις διατάξεις του άρθρου 78, παρ. 2, του Ν. 1892/ 
1990. 

3. Τις διατάξεις του άρθρου μόνο του Π.Δ. 277/ 
1992. 

4. Τις διατάξεις του άρθρου 16 του Κανονισμού Διαρ- 
θρώσεως, Συνθέσεως και Αρμοδιοτήτων των Υπηρεσιών 
του ΟΓΑ. 

5. Το από 8.7.1993 Π.Δ. (ΦΕΚ 87/1993 τ. Ν.Π.Δ.Δ.) και 

6. Τις υπηρεσιακές ανάγκες, αποφασίζουμε: 

Μεταβιβάζουμε στους Γενικούς Διευθυντές του ΟΓΑ, 

Ασφάλισης Ευάγγελο Αναγνωστόπουλο και Διοικητικής 
Υποστήριξης Γεώργιο Καράγιωργα όλες τις αρμοδιότητες 
μου, όπως αυτές υφίσταται και ασκούνται στα καθ’ ύλην 
θέματα των Κλάδων και Υπηρεσιών, των οποίων ο καθέ¬ 
νας από αυτούς προΐσταται. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού και του Προϋπολογι¬ 
σμού του ΟΓ Α. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 9 Σεπτεμβρίου 1993 
Ο Διοικητής 

ΑΝΔΡΕΑΣ ΜΑΥΡΑΓΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




